Diari Oficial de la Generalitat Valenciana


Sumari del DOGV 4162, del 07-01-2002 (2001/12425)

ORDRE de 17 de desembre 2001, de la Conselleria de Cultura i Educació, per la qual es convoca un concurs públic per a la concessió de sis beques d'estudi i investigació de fons museogràfics, una beca d'investigació científica en el camp de la restauració i una beca d'informatització artística.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4162

Data del DOGV
:   07-01-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/12065


Data del document
:   17-12-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * suport econòmic
    * protecció del patrimoni
    * museu
    * ajuda pública
    * història
    * assignació per estudis
    * ciències físiques

ORDRE de 17 de desembre 2001, de la Conselleria de Cultura i Educació, per la qual es convoca un concurs públic per a la concessió de sis beques d'estudi i investigació de fons museogràfics, una beca d'investigació científica en el camp de la restauració i una beca d'informatització artística. [2001/M12759]
  
La Conselleria de Cultura i Educació vol desplegar una línia d'actuació encaminada a la formació i el perfeccionament d'investigadors i estudiosos de fons museogràfics, i orientada també a aconseguir una millor identificació dels valuosos fons artístics dels museus de la Comunitat Valenciana.
  
La labor de documentació dels fons dels museus de la Comunitat Valenciana requerix uns coneixements tècnics especialitzats i la comprovació d'una experiència en treballs similars. Es tracta d'instaurar un mecanisme de selecció del tècnic més adequat per a un millor aprofitament dels seus coneixements i de l'experiència i formació que puga obtindre en els museus i centres on duga a terme les labors d'investigació.
  
Per tot això, d'acord amb el que disposa el Decret 108/1992, de 6 de juliol, del Govern valencià (DOGV de 16.07.1992), pel qual es regula la concessió de beques, i fent ús de les facultats que em conferix la Llei 5/1983, de 30 de desembre, de Govern Valencià,
  
ORDENE
  
Primer
  
Es convoca un concurs públic per a la concessió de sis beques d'estudi i investigació de fons museogràfics, una beca d'investigació científica en el camp de la restauració i una beca d'informatització artística, i s'aproven les bases per les quals es regix la convocatòria, així com els models d'instància i de declaració responsable, inclosos com a annexos I, II, III, IV i V en la present ordre.
  
Segon
  
L'import total de les beques és de cinquanta-quatre mil noranta euros (54.090 euros), pagadors a càrrec de la partida pressupostària 47.11.819.31.8, codi de línia T1849000 del pressupost de la Generalitat Valenciana per a l'exercici del 2002.
  
Disposició addicional única
  
Segons establix l'article 3 de l'Ordre de 26 de setembre de 1994 de la Conselleria d'Economia i Hisenda (DOGV de 06.10.1994), tots els actes dictats en este expedient de tramitació anticipada es consideraran condicionats al fet que, en dictar la resolució de concessió de la subvenció, subsistisquen les mateixes circumstàncies de fet i de dret existents en el moment en què van ser produïts.
  
Disposicions finals
  
Primera
  
Es delega en la subsecretària de Promoció Cultural la facultat de concedir les beques, i se l'autoritza perquè dicte les resolucions oportunes per al desplegament i l'execució d'esta ordre.
  
Segona
  
Esta ordre entrarà en vigor el mateix dia de la publicació en el Diari Oficial de la Generalitat Valenciana.
  
Tercera
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà presentar potestativament recurs de reposició o directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició s'haurà d'interposar davant de l'òrgan que dicta el present acte en el termini d'un mes a comptar des de l'endemà de la publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos comptats des de l'endemà de la publicació.
  
València, 17 de desembre de 2001
  
El conseller de Cultura i Educació,
  
p. s. r. (art. 4.1 Decret 111/2000,
  
DOGV núm. 3.798, de 21 de juliol),
  
la subsecretària,
  
CARMEN NÁCHER PÉREZ
  
ANNEX I
  
Bases per a la concessió de sis beques d'estudi i investigació de fons museogràfics, una beca d'investigació científica en el camp de la restauració i una beca d'informatització artística.
  
Primera. Objecte
  
Las beques s'atorguen a fi de facilitar als professionals de la investigació, estudi i documentació de fons museogràfics, i de la investigació científica en el camp de la restauració de fons museogràfics que complisquen els requisits indicats més avall l'aprenentatge de noves tècniques i criteris, així com la participació en els equips tècnics dels distints centres.
  
La distribució de les beques és la següent:
  
- Una beca a la Direcció General de Promoció Cultural de la Conselleria de Cultura i Educació.
  
- Una beca al Museu de L'Assegurada d'Alacant.
  
- Una beca al Museu Arqueològic Provincial d'Alacant.
  
- Una beca al Museu de Ceràmica de Manises.
  
- Una beca al Museu Municipal de Ceràmica de Paterna.
  
- Una beca al Museu Popular d'Art Contemporani de Vilafamés.
  
- Una beca d'informatització artística al Centre Internacional de Documentació Artística del Museu Popular d'Art Contemporani de Vilafamés.
  
- Una beca d'investigació científica en el camp de la restauració a la Unitat d'Arqueometria de l'Institut de les Ciències Materials de la Universitat de València, Estudi General.
  
Cada participant podrà optar només a una de les beques convocades.
  
Segona. Dotació econòmica
  
La dotació de cada beca serà de sis mil set-cents seixanta-un euros i vint-i-cinc cèntims (6.761,25 euros), que es pagaran prorratejats en mensualitats a partir de la concessió i amb el lliurament previ del certificat d'aprofitament expedit pel director o pel tècnic superior a càrrec del centre corresponent.
  
Tercera. Requisits dels aspirants
  
Las beques objecte de la convocatòria s'adjudicaran per concurs entre els diversos aspirants que complisquen els requisits següents i els acrediten documentalment:
  
1. Tindre la nacionalitat espanyola i residir en l'àmbit de la Comunitat Valenciana.
  
2. Els aspirants a les beques d'estudi i investigació de fons museogràfics hauran de ser llicenciats en Història de l'Art o en Geografia i Història, especialitat d'Història de l'Art, o en Humanitats. Per a la beca als museus arqueològics, els aspirants també podran ser llicenciats en Geografia i Història, especialitat d'Arqueologia.
  
Els aspirants a la beca d'informatització artística hauran de ser titulats superiors.
  
Els aspirants a la beca d'investigació científica en el camp de la restauració hauran de ser llicenciats en Física i tindre experiència en fluorescència de rajos X, difracció, microscopia electrònica i creació de bases de dades.
  
3. No podran optar a les beques els que hagen sigut beneficiaris anteriorment d'una beca d'esta classe convocada per la Conselleria de Cultura i Educació.
  
Quarta. Sol·licituds
  
1. Les sol·licituds, que es formalitzaran segons el model dels annexos II, III i IV, podran presentar-se en el termini de 15 dies hàbils a partir de l'endemà de la publicació de la convocatòria en el Diari Oficial de la Generalitat Valenciana. Si el termini acaba un dissabte, es considerarà prorrogat fins al primer dia hàbil següent.
  
2. Les sol·licituds, dirigides a la Conselleria de Cultura i Educació, podran presentar-se en el Registre General de la Conselleria de Cultura, en les Direccions Territorials de Cultura i Educació de València, Castelló i Alacant, o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2.1. Per a les sis beques d'estudi i investigació de fons museogràfics i la d'investigació científica en el camp de la restauració, les sol·licituds hauran d'incloure:
  
a) Instància amb les dades següents: nom i cognoms, DNI, adreça completa, telèfon de contacte, constància de les circumstàncies fixades en la base tercera i l'acceptació de totes les condicions establides en les presents bases, i una relació de la documentació que s'hi adjunta.
  
b) Fotocòpia compulsada de la titulació acadèmica.
  
c) Fotocòpia compulsada del certificat de l'expedient acadèmic.
  
d) Currículum de la persona sol·licitant.
  
e) Les publicacions indicades en el currículum s'acreditaran a través d'exemplars o fotocòpies.
  
f) Així mateix, en el cas de les beques d'investigació de fons museogràfics s'haurà d'indicar el museu o centre pel qual s'opta per a dur a terme la beca.
  
g) Certificats vigents acreditatius d'estar al corrent en el compliment de les obligacions tributàries estatals i/o autonòmiques i davant de la Seguretat Social, d'acord amb el que disposa l'article 47.7 del Text Refós de la Llei d'Hisenda Pública de la Generalitat Valenciana. En el cas que la persona interessada no estiga ni haja estat obligada, en el període dels 12 mesos anteriors, a complir les obligacions tributàries i amb la Seguretat Social enumerades en els articles 7 i 8 del Reial Decret 390/1996, d'1 de març (BOE de 21.03.1996), n'hi haurà prou amb la presentació d'una declaració responsable, segons el model de l'annex V d'esta ordre, per a acreditar este punt, d'acord amb el que establix l'article 9 del mateix reial decret.
  
2.2. Per a la beca d'informatització artística, les sol·licituds hauran d'incloure:
  
a) Instància amb les dades següents: nom i cognoms, DNI, adreça completa, telèfon de contacte, constància de les circumstàncies fixades en la base tercera i l'acceptació de totes les condicions establides en les presents bases, i una relació de la documentació que s'hi adjunta.
  
b) Fotocòpia compulsada de la titulació acadèmica.
  
c) Fotocòpia compulsada del certificat de l'expedient acadèmic.
  
d) Currículum de la persona sol·licitant.
  
e) Certificats vigents acreditatius d'estar al corrent en el compliment de les obligacions tributàries estatals i/o autonòmiques i davant de la Seguretat Social, d'acord amb el que disposa l'article 47.7 del Text Refós de la Llei d'Hisenda Pública de la Generalitat Valenciana. En el cas que la persona interessada no estiga ni haja estat obligada, en el període dels dotze mesos anteriors, a complir les obligacions tributàries i amb la Seguretat Social enumerades en els articles 7 i 8 del Reial Decret 390/1996, d'1 de març (BOE de 21.03.1996), n'hi haurà prou amb la presentació d'una declaració responsable, segons el model de l'annex V d'esta ordre, per a acreditar este punt, d'acord amb el que establix l'article 9 del mateix reial decret.
  
3. Si la sol·licitud no conté totes les dades exigides o hi falta documentació acreditativa, es requerirà a la persona interessada que en el termini de deu dies corregisca la falta o aporte els documents preceptius, amb la indicació que si no ho fa, es considerarà que ha desistit de la seua petició, després d'haver dictat la resolució corresponent, d'acord amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999.
  
Quinta. Mèrits avaluables en el concurs
  
Els mèrits, que hauran de ser acreditats documentalment, seran avaluats per la Comissió Qualificadora segons el barem següent:
  
Beques d'estudi i investigació de fons museogràfics:
  
- Expedient acadèmic: fins a 4 punts.
  
- Altres títols (grau de Doctor, altres titulacions universitàries de l'àrea d'Humanitats): fins a 1 punt.
  
- Estar cursant els estudis de doctorat de qualsevol de les llicenciatures exigides com a requisit en la base tercera de la convocatòria: fins a 0,5 punts.
  
- Experiència en treballs museològics i museogràfics (exposicions, informes tècnics i catalogacions, inventari i investigació de fons artístics) o beques obtingudes per a dur-los a terme: fins a 1,5 punts.
  
- Publicacions relacionades amb la Història de l'Art: fins a 1 punt.
  
- Coneixements d'informàtica (nivell d'usuari i nivell mitjà): fins a 1 punt.
  
- Coneixement d'idiomes acreditat: fins a 1 punt.
  
Beca d'informatització artística:
  
- Experiència mínima d'un any de prestació de servicis en una empresa de programació informàtica: fins a 3 punts.
  
- Cursos d'informàtica de gestió de més de 300 hores: fins a 4 punts.
  
- Coneixements d'idiomes (francés i anglés): fins a 3 punts.
  
Beca d'investigació científica en el camp de la restauració:
  
- Expedient acadèmic: fins a 2 punts.
  
- Experiència en tècniques no destructives d'anàlisi XRF: fins a 4 punts.
  
- Experiència en disseny i elaboració de bases de dades científiques: fins a 2 punts.
  
- Experiència en anàlisi d'espectres de RX: fins a 2 punts.
  
Sisena. Resolució de la convocatòria
  
Per a la valoració dels mèrits de les persones sol·licitants es constituirà una comissió qualificadora integrada per:
  
- Presidenta: la subsecretària de Promoció Cultural.
  
- El director del Museu de Belles Arts de València.
  
- El cap de l'Àrea de Museus i Belles Arts.
  
- El cap del Servei de Conservació i Restauració de Béns Museístics.
  
- El cap del Servei d'Investigació i Promoció.
  
- Un tècnic, designat per la subsecretària de Promoció Cultural, que actuarà com a secretari, amb veu i sense vot.
  
Es faculta la comissió qualificadora perquè realitze, a través dels seus membres o de l'assessorament d'altres tècnics, totes les comprovacions necessàries a fi de qualificar millor els mèrits adduïts i fer un seguiment periòdic del treball efectuat durant la beca. La comissió podrà tindre tots els assessors que considere convenient.
  
Finalitzada la valoració dels mèrits corresponents a cada expedient, la comissió qualificadora elevarà l'acta del concurs amb la proposta d'adjudicació a la subsecretària de Promoció Cultural, la qual resoldrà per delegació la convocatòria de les beques.
  
Si la convocatòria no es resol ni se'n fa la publicació oportuna en el termini de tres mesos comptats des de la data en què la sol·licitud d'ajuda haja tingut entrada en el registre de l'òrgan competent per a la tramitació, es considerarà que totes les peticions presentades han sigut desestimades.
  
Així mateix, la comissió qualificadora podrà formular una proposta en el sentit que la convocatòria siga declarada deserta si, segons el seu parer, no hi haguera concursants amb prou mèrits per a meréixer-ne l'adjudicació.
  
Setena. Incompatibilitat de la beca
  
La beca serà incompatible amb la realització de treballs o estudis que dificulten el compliment de la finalitat proposada i/o amb la possessió d'altres beques o ajudes similars.
  
Huitena. Obligacions de la persona becada
  
Tindrà la consideració de beneficiari de la beca el destinatari dels fons públics que haurà de realitzar l'activitat que en fonamentà l'atorgament o que es trobe en la situació que en legitima la concessió.
  
Les obligacions de la persona becada o beneficiària consistiran a:
  
a) Ampliar i perfeccionar els seus coneixements en la matèria, col·laborant amb el personal tècnic del museu o centre en els treballs específics que la direcció del centre li encomane; a l'efecte, haurà de romandre als locals del centre i complir l'horari que establisca la Direcció General de Promoció Cultural.
  
b) Presentar en el museu o centre on haja dut a terme la beca una memòria final en què es descriguen els continguts de l'activitat desplegada, que haurà de ser enviada, una vegada supervisada per la direcció del museu o centre, a la Direcció General de Promoció Cultural.
  
c) Sotmetre's a les actuacions de control financer que corresponen a la Intervenció General en relació amb la beca concedida.
  
d) Comunicar a l'entitat concedent l'obtenció d'altres beques, subvencions o ajudes per a la mateixa finalitat, procedents de qualsevol administració o ens públic.
  
Novena. Resultats científics
  
Els resultats científics derivats dels treballs que la persona becada realitze quedaran en propietat de la Conselleria de Cultura i Educació, i no podran ser utilitzats per la persona becada sense l'autorització corresponent.
  
Deu. Duració de les beques
  
La duració de les beques serà des de la concessió fins al 31 de desembre de 2002.
  
Onze. Naturalesa de les beques
  
Les beques són d'estudi i investigació de fons museogràfics, d'informatització artística i d'investigació científica en el camp de la restauració, amb els tècnics especialistes dels distints centres.
  
El fet d'haver accedit a una beca no establix cap tipus de relació laboral amb la Conselleria de Cultura i Educació ni amb el museu on es duga a terme, ni suposa cap compromís per a la incorporació posterior de la persona becada a la plantilla del centre.
  
Dotze. Contravencions i disposicions subsegüents
  
La Direcció General de Promoció Cultural podrà deixar sense efecte, a proposta de la comissió qualificadora, qualsevol de les beques concedides, després de l'audiència prèvia amb la persona l'interessada, quan s'incórrega en alguna de les causes següents:
  
a) No realitzar l'activitat que motiva la concessió.
  
b) Deixar de complir els requisits exigits.
  
c) Incomplir, sense causa que ho justifique, les condiciones establides en la convocatòria.
  
Tretze
  
Qualsevol alteració de les condiciones tingudes en compte per a la concessió de les beques i, en tot cas, l'obtenció concurrent de beques, subvencions o ajudes atorgades per altres administracions o ens públics o privats, podran donar lloc a la modificació de la resolució de concessió.
  
Catorze
  
Serà procedent el reintegrament de les quantitats percebudes i l'exigència de l'interés de demora des del moment del pagament de la beca en els casos següents:
  
a) Obtenció de la beca sense posseir les condiciones requerides.
  
b) Incompliment de la finalitat per a la qual ha sigut concedida la beca.
  
c) Incompliment de les condiciones imposades a la persona beneficiària amb motiu de la concessió de la beca.
  
ANNEX II
  
Sol·licitud de participació en el concurs públic per a la concessió de sis beques d'estudi i investigació de fons museogràfics.
  
1. Dades de la persona sol·licitant:
  
Nom i cognoms
  
Adreça
  
Localitat Codi postal Telèfon
  
NIF
  
2. Requisits que complix la persona sol·licitant i acredita documentalment:
  
- Posseir la nacionalitat espanyola.
  
- Residir en l'àmbit de la Comunitat Valenciana.
  
- Llicenciatura en Història de l'Art per la Universitat de ...
  
- Llicenciatura en Geografia i Història, especialitat d'Història de l'Art, per la Universitat de...
  
- Llicenciatura en Geografia i Història, especialitat d'Arqueologia, per la Universitat de...
  
- Llicenciatura en Humanitats per la Universitat de...
  
3. Acceptació de les bases de la convocatòria
  
La persona sol·licitant coneix les bases de la convocatòria del concurs públic per a la concessió de sis beques d'estudi i investigació de fons museogràfics, i accepta totes les condicions que s'hi establixen.
  
4. Mèrits avaluables de la persona sol·licitant dels quals adjunta justificació adequada:
  
- Currículum.
  
- Expedient acadèmic.
  
- Altres títols (grau de doctor, altres titulacions universitàries de l'àrea d'humanitats).
  
- Estar cursant els estudis de doctorat de qualsevol de les llicenciatures exigides com a requisit en la base tercera de la convocatòria.
  
- Experiència en treballs museològics i museogràfics (exposicions, informes tècnics i catalogacions, inventari, documentació i investigació de fons artístics).
  
- Beques obtingudes per a realitzar els treballs.
  
- Publicacions relacionades amb la Història de l'Art.
  
- Coneixements d'informàtica.
  
- Coneixements d'idiomes acreditat.
  
5. Documentació adjunta:
  
- Fotocòpia confrontada del DNI.
  
- Certificat d'empadronament.
  
- Fotocòpia compulsada de la titulació acadèmica.
  
- Fotocòpia compulsada del certificat de l'expedient acadèmic.
  
- Currículum de la persona sol·licitant.
  
- Certificats vigents acreditatius d'estar al corrent en el compliment de les obligacions tributàries estatals i/o autonòmiques i davant de la Seguretat Social, o, si és procedent, una declaració responsable de no estar obligat a presentar-los.
  
6. Centre pel qual s'opta:
  
- Direcció General de Promoció Cultural.
  
- Museu de l'Assegurada d'Alacant.
  
- Museu Arqueològic Provincial d'Alacant.
  
- Museu de Ceràmica de Manises.
  
- Museu Municipal de Ceràmica de Paterna
  
- Museu Popular d'Art Contemporani de Vilafamés.
  
7. Petició (1) (2)
  
Sol·licita ser admés/esa al concurs públic per a la concessió de sis beques d'estudi i investigació de fons museogràfics.
  
..., ... d ... de 2002
  
(firma)
  
(1) Als efectes del que establix l'article 42.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú en la nova redacció donada en la Llei 4/1999, de 13 de gener, s'informa que:
  
El termini màxim per a resoldre la present sol·licitud és de tres mesos a comptar des de la data en què la sol·licitud tinga entrada en el registre de l'òrgan competent per a tramitar-la, sense perjuí d'allò previst en l'article 42.5 de la mateixa llei.
  
L'efecte que produiria el silenci administratiu si transcorreguera el termini sense que s'haguera dictat i notificat la resolució corresponent seria desestimatori de la sol·licitud.
  
(2) Les dades personals contingudes en este imprés podran ser incloses en un fitxer per a ser emprades per la Conselleria de Cultura i Educació, fent ús de les funcions pròpies que té atribuïdes en l'àmbit de les seues competències. La persona interessada es podrà dirigir a qualsevol òrgan de la Conselleria per a exercir els drets d'accés, rectificació, cancel·lació i oposició, segons que disposa la Llei Orgànica 15/1999, de 13 de desembre, de Protecció de Dades de Caràcter Personal (BOE núm. 298, de 14 de desembre de 1999).
  
CONSELLERIA DE CULTURA I EDUCACIÓ
  
DIRECCIÓ GENERAL DE PROMOCIÓ CULTURAL
  
ANNEX III
  
Sol·licitud de participació en el concurs públic per a la concessió d'una beca d'informatització artística en el Centre Internacional de Documentació del Museu Popular d'Art Contemporani de Vilafamés.
  
1. Dades de la persona sol·licitant:
  
Nom i cognoms
  
Adreça
  
Localitat Codi postal Telèfon
  
NIF
  
2. Requisits que complix la persona sol·licitant i acredita documentalment:
  
- Posseir la nacionalitat espanyola.
  
- Residir en l'àmbit de la Comunitat Valenciana.
  
- Titulat superior en ... per la Universitat de ...
  
3. Acceptació de les bases de la convocatòria
  
La persona sol·licitant coneix les bases de la convocatòria del concurs públic per a la concessió d'una beca d'informatització artística, i accepta totes les condicions que s'hi establixen.
  
4. Mèrits avaluables de la persona sol·licitant dels quals adjunta justificació adequada:
  
- Currículum.
  
- Acreditació documental dels mèrits establits en la base 5 relatius a la beca d'informatització artística.
  
- Les beques sol·licitades o atorgades per altres administracions i ens públics o privats.
  
5. Documentació adjunta:
  
- Fotocòpia confrontada del DNI.
  
- Certificat d'empadronament.
  
- Fotocòpia compulsada de la titulació acadèmica.
  
- Fotocòpia compulsada del certificat de l'expedient acadèmic.
  
- Currículum de la persona sol·licitant.
  
- Certificats vigents acreditatius d'estar al corrent en el compliment de les obligacions tributàries estatals i/o autonòmiques i davant de la Seguretat Social, o, si és procedent, una declaració responsable de no estar obligat a presentar-los.
  
6. Petició (1) (2)
  
Sol·licita ser admés/esa al concurs públic per a la concessió d'una beca d'informatització artística.
  
..., ... d ... de 2002
  
(firma)
  
(1) Als efectes del que establix l'article 42.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú en la nova redacció donada en la Llei 4/1999, de 13 de gener, se li comunica que:
  
El termini màxim per a resoldre la present sol·licitud és de tres mesos a comptar des de la data en què la sol·licitud tinga entrada en el registre de l'òrgan competent per a tramitar-la, sense perjuí d'allò previst en l'article 42.5 de la mateixa llei.
  
L'efecte que produiria el silenci administratiu si transcorreguera el termini sense que s'haguera dictat i notificat la resolució corresponent seria desestimatori de la sol·licitud.
  
(2) Les dades personals contingudes en este imprés podran ser incloses en un fitxer per a ser emprades per la Conselleria de Cultura i Educació, fent ús de les funcions pròpies que té atribuïdes en l'àmbit de les seues competències. La persona interessada es podrà dirigir a qualsevol òrgan de la Conselleria per a exercir els drets d'accés, rectificació, cancel·lació i oposició, segons que disposa la Llei Orgànica 15/1999, de 13 de desembre, de Protecció de Dades de Caràcter Personal (BOE núm. 298, de 14 de desembre de 1999).
  
CONSELLERIA DE CULTURA I EDUCACIÓ
  
DIRECCIÓ GENERAL DE PROMOCIÓ CULTURAL
  
ANNEX IV
  
Sol·licitud de participació en el concurs públic per a la concessió d'una beca d'investigació científica en el camp de la restauració.
  
1. Dades de la persona sol·licitant:
  
Nom i cognoms
  
Adreça
  
Localitat Codi postal Telèfon
  
NIF
  
2. Requisits que complix la persona sol·licitant i acredita documentalment:
  
- Posseir la nacionalitat espanyola.
  
- Residir en l'àmbit de la Comunitat Valenciana.
  
- Llicenciat en Física per la Universitat de ...
  
3. Acceptació de les bases de la convocatòria
  
La persona sol·licitant coneix les bases de la convocatòria del concurs públic per a la concessió d'una beca d'investigació científica en el camp de la restauració, i accepta totes les condicions que s'hi establixen.
  
4. Mèrits avaluables de la persona sol·licitant dels quals adjunta justificació adequada:
  
- Currículum.
  
- Acreditació documental dels mèrits establits en la base 5 relatius a la beca d'investigació científica en el camp de la restauració.
  
- Les beques sol·licitades o atorgades per altres administracions i ens públics o privats.
  
5. Documentació adjunta:
  
- Fotocòpia confrontada del DNI.
  
- Certificat d'empadronament.
  
- Fotocòpia compulsada de la titulació acadèmica.
  
- Fotocòpia compulsada del certificat de l'expedient acadèmic.
  
- Currículum de la persona sol·licitant.
  
- Certificats vigents acreditatius d'estar al corrent en el compliment de les obligacions tributàries estatals i/o autonòmiques i davant de la Seguretat Social, o, si és procedent, una declaració responsable de no estar obligat a presentar-los.
  
6. Petició (1) (2)
  
Sol·licita ser admés/esa al concurs públic per a la concessió d'una beca d'investigació científica en el camp de la restauració.
  
..., ... d ... de 2002
  
(firma)
  
(1) Als efectes del que establix l'article 42.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú en la nova redacció donada en la Llei 4/1999, de 13 de gener, se li comunica que:
  
El termini màxim per a resoldre la present sol·licitud és de tres mesos a comptar des de la data en què la sol·licitud tinga entrada en el registre de l'òrgan competent per a tramitar-la, sense perjuí d'allò previst en l'article 42.5 de la mateixa llei.
  
L'efecte que produiria el silenci administratiu si transcorreguera el termini sense que s'haguera dictat i notificat la resolució corresponent seria desestimatori de la sol·licitud.
  
(2) Les dades personals contingudes en este imprés podran ser incloses en un fitxer per a ser emprades per la Conselleria de Cultura i Educació, fent ús de les funcions pròpies que té atribuïdes en l'àmbit de les seues competències. La persona interessada es podrà dirigir a qualsevol òrgan de la Conselleria per a exercir els drets d'accés, rectificació, cancel·lació i oposició, segons que disposa la Llei Orgànica 15/1999, de 13 de desembre, de Protecció de Dades de Caràcter Personal (BOE núm. 298, de 14 de desembre de 1999).
  
CONSELLERIA DE CULTURA I EDUCACIÓ
  
DIRECCIÓ GENERAL DE PROMOCIÓ CULTURAL
  
ANNEX V
  
Nom ?..
  
DNI?., i domicili a-
  
realitza la següent
  
Declaració responsable
  
Que, als efectes de sol·licitar la participació en el concurs públic convocat per l'Ordre de 17 de desembre de 2001, de la Conselleria de Cultura i Educació, per la qual es convoca un concurs públic per a la concessió de sis beques d'estudi i investigació de fons museogràfics, una beca d'informatització artística i una beca d'investigació científica en el camp de la restauració, i de complir l'exigència d'acreditar trobar-se al corrent de les obligacions tributàries i davant de la Seguretat Social, establida en l'article 47.7 del Text Refós de la Llei d'Hisenda Pública de la Generalitat Valenciana.
  
No estic obligat/ada a presentar una declaració relativa a les obligacions tributàries estatals i/o autonòmiques i de la Seguretat Social, d'acord amb l'article 9 del Reial Decret 390/1996, d'1 de març, per no estar ni haver estat obligat/ada en el període dels 12 mesos anteriors a l'emissió de la present declaració a complir les obligacions tributàries i amb la Seguretat Social enumerades en els articles 7 i 8 del mateix reial decret.
  
València,
  
CONSELLERIA DE CULTURA I EDUCACIÓ